text: So eru Skúlaleikir 2023/24 í gongd, og í gjár høvdu vit ein væleydnaðan skeiðsdag í Høllini á Hálsi saman við fantastiskum ítróttalærarum.
text: #000001
text: Serligur dentur var lagdur á paraítrótt og møguleikar at tillaga ítrótt. Hávard Vatnhamar fortaldi um, hansara lívsleið, sum íðkari, og Tróndur Ravnsfjall frá Parasport Føroyum greiddi frá um, hvussu vit kunnu javnseta leikvøllin á ymiskan hátt.
text: #000002
text: Málið er at skipa tilvit og vísa, at ítróttur kann vera fyri øll. Og júst, sum vit væntaðu, gjørdust venjingarnar enn stuttligari, tá vit royndu tær við ymiskum tillagingum.
text: #000003
text: Hetta er triðja árið við Skúlaleikum, og aftur í ár kunnu vit gleðast um stóru luttøkuna. Áleið 90 skúlaflokkar og fleiri enn 1900 næmingar eru tilmeldað úr 4. 5. og 6. flokkum kring alt landið.
text: #000004
text: Í ár bjóða vit somu ítróttagreinar, sum undanfarin ár, men Parasport Føroyar er ein enn størri partur av leikunum. Undirvísingartilfarið er víðariment við ítøkiligum uppskotum til, hvussu ein ítróttalærari kann skipa ein ítróttatíma við ymiskum tillagingum.
text: #000005
text: Næstu mánaðirnar fáa skúlaflokkarnir skúlavitjanir frá ítróttagreinunum, og til várs 2024 eru stevnur á skrá, har allir flokkarnir eru bodnir við.
text: #000006